Birkenhead

Birkenhead on kaupunki Englannin länsirannikolla Wirralin niemimaalla. Kaupunki sijaitsee Merseyjoen rannalla vastapäätä Liverpoolia. Birkenhead on ollut tunnettu merisatamastaan ja laivanrakennusteollisuudestaan.

Vuonna 2001 Birkenheadin asukasluku oli 83 729.http://webarchive.nationalarchives.gov.uk/20040722233432/http://www.statistics.gov.uk/downloads/census2001/ks_ua_ew_part1.pdf (PDF)  Vielä sata vuotta aiemmin vuonna 1901 asukkaita oli 110 912 ja vuonna 1951 peräti 142 501.Cheshire Parishes: Birkenhead

Birkenhead kuuluu Wirralin metropolikuntaan Merseysidessa. Ennen vuotta 1974 se kuului Cheshiren kreivikuntaan. Se on myös osa Liverpoolin metropolialuetta, jossa asuu noin 2,2 miljoonaa ihmistä.

Kaupungin merkittävin jalkapalloseura on Tranmere Rovers FC, joka tällä hetkellä pelaa Englannin Kakkosliigassa eli neljänneksi korkeimmalla sarjatasolla.

 Liikenne 
Birkenheadiin rakennettiin Euroopan ensimmäinen katuraitiotie, joka avattiin 29. elokuuta 1860. Raitiovaunujen  voimanlähteenä olivat tällöin vielä hevoset. Vanha entisöity raitiovaunu on nykyisin nähtävillä Woodsiden lauttaterminaalissa.^ Birkenhead Tramway & Wirral Transport Museum   

Birkenhead ja Liverpool olivat ensimmäiset Luoteis-Englannin taajamat, joiden välille rakennettiin maanalainen rautatielinjasto. Kaupunkeja yhdistävä, Merseyjoen alittava Mersey Railway -tunneli avattiin 1886. Nykyisin linjasto on osa Merseyrailin Wirral Linea. Kaupunkeja yhdistää myös 1934 avattu Queensway-maantietunneli.

 Esikaupunkialueet 
Bidston, Claughton, Noctorum, Oxton, Prenton, Rock Ferry, Tranmere, Woodchurch ja Woodside

 Lähteet 

 Aiheesta muualla 

Luokka:Asutut paikat Merseysidessä
Luokka:Englannin kaupungit